9. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 95570 της 8/20 Σεπτ. 1938 Περί τηρήσεως γενικού μητρώου πτωχευσάντων. Άρθρ.1.-Εν τω Πρωτοδικείω Αθηνών τηρείται υπό του τμήματος πτωχεύσεως γενικόν μητρώον, περιλαμβάνον τα από της ισχύος του ως άνω Α.Ν. 635 (1 Ιουν. 1937), πτωχεύσαντα πρόσωπα ολοκλήρου της Ελλάδος, δηηρημένον εις στήλας, εμφαινούσας α)αύξοντα αριθμόν, β)ονοματεπώνυμον των πτωχευσάντων ή επωνυμίαν των πτωχευσασών εταιρειών, μετ’ ενδείξεως του είδους αυτών (ομόρρυθμος κλπ.) και επί ομορρύθμων τα ονόματα των ομορρύθμων εταίρων, γ)την κατοικίαν των πτωχευσάντων ή την έδραν των πτωχευσασών εταιρειών, δ)τον αριθμόν της κηρυττούσης την πτώχευσιν αποφάσεως, μετά μνείας του εκδόντος ταύτην δικαστηρίου, ε)την οριζομένην ημέραν παύσεως πληρωμών, ς)τον χρόνον αποκαταστάσεως, μετά μνείας, της διατασσούσης ταύτην αποφάσεως, και ζ)παρατηρήσεις. Άρθρ.2.-Οι γραμματείς των πρωτοδικείων (πλην του των Αθηνών) και των Εφετείων οφείλουσι να αποστέλλωσι κατά το πρώτον δεκαήμερον εκάστης τριμηνίας εις την γραμματείαν του Πρωτοδικείου Αθηνών (τμήμα πτωχεύσεως) κατάστασιν των κατά την λήξασαν τριμηνίαν κηρυχθεισών πτωχεύσεων δι’ αποφάσεων του δικαστηρίου, παρ’ ω διατελούσι, περιέχουσαν τα εν τω ανωτέρω άρθρω αναφερόμενα στοιχεία, ετέραν των διαταχθεισών αποκαταστάσεων δι’ αποφάσεων του προέδρου του δικαστηρίου των, και ετέραν των αποφάσεων αίτινες ανακαλούσι ή εξαφανίζουσι τας κηρυττούσας πτώχευσιν. Άρθρ.3.-Ο προϊστάμενος δικαστικός γραμματεύς του τμήματος πτωχεύσεων του Πρωτοδικείου Αθηνών, λαμβάνων τας ανωτέρω καταστάσεις, οφείλει να καταχωρήση ταύτας εντός τριών ημερών εν τω υπό του πρώτου άρθρου της παρούσης αναφερομένω γενικώ μητρώω, δια συμπληρώσεως των οικείων στηλών, καθώς και τας διαταχθείσας αποκαταστάσεις, εφ’ όσον έχει καταχωρηθή η την πτώχευσιν κηρύξασα απόφασις. Εις την στήλην των παρατηρήσεων καταχωρούνται αι αποφάσεις αι τροποποιούσαι τον χρόνον παύσεως πληρωμών, ως και αι ανακαλούσαι ή εξαφανίζουσαι την κηρύξασαν την πτώχευσιν απόφασιν, εφ’ όσον είχε καταχωρηθή αύτη. Άρθρ.4.-Εν ιδιαιτέρω φακέλλω τηρεί ο αυτός δικαστικός γραμματεύς τας καταχωρηθείσας ως άνω καταστάσεις κατά τριμηνίαν. 11.Α.γ.8-9 Πτώχευση και Συμβιβασμός Εν τω αυτώ γενικώ μητρώω καταχωρεί κατά τον αυτόν τρόπον εντός του πρώτου δεκαημέρου εκάστης τριμηνίας τας κατά την λήξασαν υπό του Πρωτοδικείου Αθηνών κηρυχθείσας πτωχεύσεις και υπό του προέδρου του αυτού δικαστηρίου διαταχθείσας αποκαταστάσεις, εφ’ όσον είχε καταχωρηθή η την πτώχευσιν του αποκαθισταμένου κηρύξασα απόφασις. Άρθρ.5.-Μετά του γενικού μητρώου πτωχευσάντων υπό του τμήματος πτωχεύσεως του Πρωτοδικείου Αθηνών θα τηρήται, προς ευχερεστέραν χρήσιν του, και αλφαβητικόν αυτού ευρετήριον. Άρθρ.6.-Εις τας υπό του άρθρ. 2 οριζομένας καταστάσεις της τρεχούσης τριμηνίας θα περιληφθώσι και άπασα: αι από 1ης Ιουν. 1937 και εφεξής εκδοθείσαι αποφάσεις πτωχεύσεως, αποκαταστάσεως, ανακλήσεως πτωχεύσεων, και εξαφανίσεως των κηρυξασών πτώχευσιν αποφάσεων. 